שדה של חולמים

שדה של חולמים הוא סרט תיעודי ישראלי משנת 2017 אותו ביים, הפיק וערך נועם סטולרמן.

הסרט עוקב אחר שלושה קיבוצניקים צעירים שמאסו בחיי הקיבוץ המשעממים ויצאו להגשים את חלומם להיות להקת רוק מצליחה בלונדון. צילומי הסרט ארכו כשלוש שנים ונערכו בישראל ובאנגליה במקביל.

ב-15 במרץ 2017 הסרט הוקרן בבכורה עולמית בסינמטק ת"א. באפריל 2017 הסרט יצא לסיבוב הקרנות בסינמטקים ת"א, הרצליה, חולון וחיפה.

תקציר 
אביב, אביתר ויוגב הם שלושה קיבוצניקים צעירים ומנוכרים שמעולם לא היו שבעי רצון מחייהם בקיבוץ העוגן, אז הם פנו אל המוזיקה והקימו הרכב רוק בשם "אנשי השדה". מתוסכלים מהזלזול של חבריהם לקיבוץ, הם אורזים את הכלים ויוצאים להגשים את חלומם בלונדון הקרה. המחסור בקהל, הדיסוננס התרבותי והכסף ההולך ואוזל במטרופולין הזרה להם יאלצו את השלישייה לעשות חשבון נפש לגבי מקומם בעולם כחולמים.

רקע 
הפקת הסרט החלה בשנת 2010 במסגרת לימודי הקולנוע של נועם סטולרמן ב"מנשר לאמנות", ובהמשך הפכה להפקה עצמאית לחלוטין שצילומיה נמשכו כשלוש שנים, הרבה אחרי שסטולרמן סיים את לימודיו. את רוב הצילומים ביצע סטולרמן בעצמו, ללא תמיכת קרנות קולנוע או גופי שידור, כשהוא נעזר בציוד שנתרם להפקה ובעזרתם של מתנדבים. עריכת הסרט ארכה גם היא כשלוש שנים. חלק מתקציב העריכה של הסרט גויס על ידי מימון המונים באתר הדסטארט.

קישורים חיצוניים 

 "שדה של חולמים", קדימון הסרט, באתר YouTube
 "שדה של חולמים", במסד הנתונים הקולנועיים IMDb (באנגלית)
 "שדה של חולמים", עמוד הפייסבוק של הסרט
 לפעמים חלומות מתנפצים: הקיבוצניקים שניסו לכבוש את וומבלי, באתר ynet, פברואר 2017
 לא משנה כמה רע בלונדון, בשביל הלהקה הזאת זה עדיף על החיים בקיבוץ, באתר הארץ, 12 במרץ 2017
 האם לאמנים אין מקום בקיבוץ: ראיון עם נועם סטולרמן, באתר עכבר העיר, 14 במרץ 2017

הערות שוליים

סרטים בעברית
סרטי 2017
סרטים תיעודיים ישראליים
סרטים ישראליים משנת 2017
הקיבוץ בתרבות ובאמנות: סרטים